CELEX: C2004/179/16
Language: fi
Date: 2004-07-10 00:00:00
Title: Asia C-211/04: Italian tasavallan 12.5.2004 Euroopan yhteisöjen komissiota vastaan nostama kanne

10.7.2004   
            
            
               FI
            
            
               Euroopan unionin virallinen lehti
            
            
               C 179/8
            
         Italian tasavallan 12.5.2004 Euroopan yhteisöjen komissiota vastaan nostama kanne
   (Asia C-211/04)
   (2004/C 179/16)
   Italian tasavalta, asiamiehenään asianajaja Ivo Maria Braguglia, jota avustaa valtionasiamies Maurizio Fiorilli, on nostanut 12.5.2004 Euroopan yhteisöjen tuomioistuimessa kanteen Euroopan yhteisöjen komissiota vastaan.
   Kantaja vaatii, että yhteisöjen tuomioistuin:
   
               —
            
            
               kumoaa neuvoston asetuksen (EY) N:o 1493/1999 (1) soveltamista koskevista eräistä yksityiskohtaisista säännöistä tiettyjen viinituotteiden kuvauksen, nimityksen, tarjontamuodon ja suojauksen osalta annetun asetuksen (EY) N:o 53/2002 (2) muuttamisesta 20 päivänä helmikuuta 2004 annetun komission asetuksen (EY) N:o 16/2004 (3), erityisesti siltä osin kuin sillä muutetaan asetuksen N:o 753/2002 24, 36 ja 37 artiklaa, jotka koskevat perinteisten merkintöjen suojaa.
            
         Oikeudelliset perusteet ja pääasialliset perustelut
   Kantaja väittää, että asetuksen N:o 753/2002 muuttamisesta annettu asetus on lainvastainen seuraavin perustein:
   
               —
            
            
               asetuksen antamista koskeva menettely on lainvastainen menettelyä koskevien määräysten ja kontradiktorisen periaatteen rikkomisen vuoksi;
            
         
               —
            
            
               yhteisön tuottajien etuja ei ole verrattu yhteisön ulkopuolisten tuottajien etuihin;
            
         
               —
            
            
               puuttuva toimivalta ja neuvoston säännösten rikkominen;
            
         
               —
            
            
               TRIPS-sopimuksen 24 artiklan 3 kohdan rikkominen.
            
         
      (1)  EUVL L 179, 14.7.1999, s. 1.
   
      (2)  EUVL L 118, 4.5.2002, s. 1.
   
      (3)  EUVL L 55, 24.2.2004, s. 16.